Краязнаўчая дзейнасць для Д.Р.Сладзінскай — дзейсны сродак у вырашэнні выхаваўчых праблем і выяўленні адораных дзяцей. Так, адной з эфектыўных форм пазакласнай работы па краязнаўстве з’яўляюцца заняткі ў аб’яднанні па інтарэсах “Мая Лунінеччына”. Мэта аб’яднання — актывізацыя пошукавай і даследчай дзейнасці вучняў у рамках азнаямлення іх з гісторыка-культурнай спадчынай Лунінецкага раёна. Дзеці вывучаюць гістарычнае мінулае і сучаснае роднага краю, звычаі, традыцыі і духоўную культуру мясцовага насельніцтва і г.д. Для гэтага выкарыстоўваюцца віртуальныя і пешаходныя экскурсіі па горадзе, даследчая работа, збор і афармленне краязнаўчых матэрыялаў, этнаграфічны матэрыял, экскурсіі для малодшых школьнікаў, інфармацыйныя гадзіны, сустрэчы і святы.